It-tkabbir sostenibbli huwa prijorità tal-programm InvestEU ©AP Images/European Union - EP Inċentiv għall-investimenti li mingħajru l-finanzi kienu jkunu diffiċli li jinsabu minn bnadi oħra L-MEPs jitolbu li l-garanzijja mill-UE tkun akbar: €40.8 biljun biex ikun hemm €698 biljun f'investimenti Aktar accountability u fokus akbar fuq il-protezzjoni tal-klima Il-Parlament adotta l-pożizzjoni tiegħu dwar programm ġdid tal-UE li jappoġġa l-investimenti u l-aċċess għall-finanzi mill-2021 sal-2027. Il-programm InvestEU jsegwi u jissostitwixxi l-programm attwali (il-Fond Ewropew għall-Investimenti Strateġiċi), li kien stabbilit wara l-kriżi finanzjarja. L-MEPs adottaw emendi l-Erbgħa biex itejbu l- proposta tal-Kummissjoni , inkluż: żieda fil-garanzija mill-baġit tal-UE għal €40.8 biljun (prezzijiet attwali) biex jiġu mobilizzati iżjed minn €698 biljun ta' investimenti addizzjonali madwar l-UE (il-Kummissjoni kienet ipproponiet €38 biljun biex jiġu mobilizzati €650 biljun); objettivi aktar ċari u ġodda, bħaż-żieda fir-rata tal-impjiegi fl-UE, il-kisba tal-miri tal-Ftehim dwar il-Klima ta' Pariġi, jew il-koeżjoni ekonomika, territorjali jew soċjali; protezzjoni aħjar tal-klima: L-MEPs stabbilew li "mill-inqas 40%" tal-fondi tal-Programm InvestEU għandhom imorru għal objettivi tal-klima. Il-Kummissjoni u l-isteering board għandhom jirrapportaw kull sena lill-Parlament Ewropew u lill-Kunsill dwar il-progress, l-impatt u l-operazzjonijiet imwettqa mill-Programm InvestEU biex jitkabbar l-accountabilitiy. Il-passi li jmiss L-MEPs huma issa lesti biex jibdew in-negozjati mal-ministri tal-UE bil-għan li jintlaħaq ftehim fl-ewwel qari. Dikjarazzjonijiet minn MEPs Maltin "Il-programm 'InvestEU' huwa ta' benefiċċju għalina b'diversi modi. Dan se jwassal għall-mobilizzazzjoni ta' €700 biljun bejn l-2021 u l-2027, sabiex ikun hemm ħolqien tal-impjiegi, appoġġ akbar għar-riċerka u l-innovazzjoni, l-infrastruttura u t-tisħiħ tal-kompetittività tal-UE. Għalhekk, dan il-programm se jkun ta' benefiċċju kbir għalina l-Maltin, speċjalment meta aħna nafu li skond statistika tal-Eurostat, Malta hi fost l-anqas pajjiżi li tinvesti fir-riċerka u l-innovazzjoni. Element ieħor interessanti f'dan il-programm huwa li se jibbenefikaw wkoll l-SMEs, il-qalba tal-ekonomija, kif ukoll is-setturi kulturali u kreattivi." "InvestEU jindirizza l-fallimenti tas-suq u lakuni fl-investimenti li jxekklu t-tkabbir ekonomiku. B'hekk InvestEU huwa programm proattiv li jgħin sabiex jintlaħqu l-għanijiet tal-UE bħas-sostenibbiltà, l-eċċellenza xjentifika u l-inklużjoni soċjali. Għal din ir-raġuni nemmen li l-Fond InvestEU jista' jiżgura li fondi jiġu użati bl-aktar mod effettiv u jiżgura sinerġiji kemm fir-rigward tal-finanzjament kif ukoll meta jipprovdi servizzi ta' konsulenza." Għal aktar informazzjoni Tappi fil-proċedura Kumitat għall-Baġits Kumitat għall-Affarijiet Ekonomiċi u Monetarji It-test adottat ikun disponibbli hawn (16.01.2019) Reġistrazzjoni tad-dibattitu (15.01.2019) Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Uffiċjal tal-istampa Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF